EIROPAS KOMISIJA Briselē, 2.12.2015 COM(2015) 597 final KOMISIJAS ZIŅOJUMS EIROPAS PARLAMENTAM UN PADOMEI attiecībā uz datiem par Eiropas Savienības ierēdņu un pārējo darbinieku atalgojuma un pensiju ietekmi uz budžetu, ņemot vērā 2015. gadā veikto ierēdņu un pārējo darbinieku atalgojuma un pensiju summu ikgadējo pārskatīšanu un tām piemērotos korekcijas koeficientus



KOMISIJAS ZIŅOJUMS EIROPAS PARLAMENTAM UN PADOMEI attiecībā uz datiem par Eiropas Savienības ierēdņu un pārējo darbinieku atalgojuma un pensiju ietekmi uz budžetu, ņemot vērā 2015. gadā veikto ierēdņu un pārējo darbinieku atalgojuma un pensiju summu ikgadējo pārskatīšanu un tām piemērotos korekcijas koeficientus 1.ZIŅOJUMA MĒRĶIS Šā ziņojuma mērķis ir izpildīt Civildienesta noteikumu un Eiropas Savienības Pārējo darbinieku nodarbināšanas kārtības (Civildienesta noteikumi) 65. panta 1. punktā paredzēto Komisijas pienākumu sniegt datus par Savienības ierēdņu atalgojuma un pensiju ietekmi uz budžetu, ņemot vērā 2015. gadā veikto ierēdņu un pārējo ES darbinieku atalgojuma un pensiju summu pārskatīšanu un tām piemērotos korekcijas koeficientus. Saskaņā ar Civildienesta noteikumu XI pielikumu ierēdņu un pārējo ES darbinieku atalgojuma un pensiju pārskatīšanu 2015. gadā veic līdz gada beigām. Ziņojumu sagatavo, pamatojoties uz ES Statistikas biroja sagatavotajiem statistikas datiem, vienojoties ar dalībvalstu valsts statistikas institūtiem; statistikas dati atspoguļo situāciju, kas katrā dalībvalstī bija 2015. gada 1. jūlijā. 2.PAMATINFORMĀCIJA Ar Eiropas Parlamenta un Padomes 2013. gada 22. oktobra Regulu (ES, Euratom) Nr. 1023/2013 tika grozīts algu pārskatīšanas mehānisms, kas pazīstams kā "metode", lai varētu veikt visu algu, pensiju un pabalstu automātisku pārskatīšanu. Šajā nolūkā Civildienesta noteikumos noteiktās attiecīgās summas un korekcijas koeficienti būtu jāuzskata par atsauces summām un koeficientiem, kas tiek regulāri un automātiski pārskatīti. Komisija pārskatītās summas un korekcijas koeficientus divu nedēļu laikā pēc pārskatīšanas informācijas nolūkā publicē Eiropas Savienības Oficiālā Vēstneša C sērijā. Saskaņā ar Civildienesta noteikumu 65. panta 4. punktu Beļģijā un Luksemburgā strādājošo ES darbinieku algas un pensijas 2013. un 2014. gadā netiek pārskatītas, proti, 2013. un 2014. gadā Beļģijā un Luksemburgā algas netika pārskatītas, izņemot to korekcijas koeficientu pārskatīšanu, kuri piemērojami atalgojumam un pensijām ārpus Beļģijas un Luksemburgas. Tādējādi četru gadu laikposmā (no 2010. gada jūlija līdz 2014. gada jūlijam) Eiropas Savienības ierēdņu un pārējo darbinieku atalgojuma un pensiju korekcija ir šāda: 2010. gadā, piemērojot Civildienesta noteikumu XI pielikuma 3. pantā paredzēto metodi, tika noteikta korekcija 0,1 % apmērā. Izmantojot vispārējo pieeju strīdu atrisināšanai par 2011. un 2012. gada atalgojuma un pensiju korekcijām, 2011. un 2012. gadā korekcija bija attiecīgi 0 % un 0,8 %. Turklāt politiskā kompromisa ietvaros par Civildienesta noteikumu reformu tika nolemts iesaldēt atalgojumu un pensijas par 2013. un 2014. gadu. Kopējā ietekme, ko radīja algu korekcijas metodes nepiemērošana 2011. un 2012. gadā un algu un pensiju iesaldēšana 2013. un 2014. gadā, bija aptuveni 3 miljardu euro ietaupījums salīdzinājumā ar Daudzgadu finanšu shēmu (DFS) 2014.-2020. gadam un aptuveni 500 miljonu euro ietaupījums gadā ilgtermiņā. Kopumā Civildienesta noteikumu pēdējās pārskatīšanas rezultātā tika gūts administratīvo izdevumu ietaupījums 4,3 miljardu euro apmērā salīdzinājumā ar DFS. Turklāt īpaši pasākumi, kam nav tiešas ietekmes uz budžetu, piemēram, darbalaika pagarināšana un ikgadējā atvaļinājuma samazināšana, nekompensējot to algā, iestādēm sniedz ietaupījumu aptuveni 1,5 miljardu euro apmērā. 3.ES ierēdņu un pārējo darbinieku atalgojuma un pensiju pārskatīšanas juridiskie aspekti un korekcijas koeficienti, ko piemēro atalgojuma un pensiju pārskatīšanai 3.1.ES ierēdņu un pārējo darbinieku atalgojuma un pensiju pārskatīšana (Civildienesta noteikumu 65. panta 1. punkta otrā daļa) Civildienesta noteikumu 65. panta 1. punkta otrajā daļā paredzēts, ka dažas noteikumos minētās summas, pēc kurām nosaka pamatalgu, dažādus pabalstus un koeficientus, pārskata katru gadu saskaņā ar XI pielikumu. Komisija pārskatītās summas divu nedēļu laikā pēc pārskatīšanas informācijas nolūkā publicē Eiropas Savienības Oficiālā Vēstneša C sērijā. Turklāt Civildienesta noteikumu 65. panta 3. punktā noteikts, ka šīs summas (summas, kas minētas 65. panta 1. punkta otrajā daļā) uzskata par summām, kuru faktiskā vērtība noteiktā laikā var tikt pārskatīta bez nepieciešamības pieņemt citu tiesību aktu. Civildienesta noteikumu 65.a pantā minēts, ka 64. un 65. panta īstenošanas noteikumi ir ietverti XI pielikumā. Saskaņā ar Civildienesta noteikumu XI pielikuma 3. pantu to 65. pantā minētā atalgojuma un pensiju pārskatīšana tieši izriet no izmaiņām dalībvalstu civildienesta ierēdņu algu pirktspējā (specifisks rādītājs) un dzīves dārdzības līmeņa izmaiņām Beļģijā un Luksemburgā (apvienotais indekss). Ar specifisko rādītāju mēra dalībvalstu centrālajā pārvaldē strādājošo valsts civildienesta ierēdņu neto atalgojuma izmaiņas, neskaitot inflāciju. Eurostat aprēķina šo rādītāju, pamatojoties uz informāciju, ko sniegušas XI pielikuma 1. panta 4. punktā minētās vienpadsmit dalībvalstis. Ar apvienoto indeksu mēra Eiropas Savienības ierēdņu dzīves dārdzības līmeņa izmaiņas Beļģijā un Luksemburgā atbilstoši šajās divās dalībvalstīs strādājošo darbinieku sadalījumam. Eurostat aprēķina šo rādītāju, pamatojoties uz informāciju, ko sniegušas Beļģijas un Luksemburgas iestādes. 3.2.To korekcijas koeficientu pārskatīšana, kurus piemēro ES ierēdņu un pārējo darbinieku atalgojumam un pensijām (Civildienesta noteikumu 64. panta otrā daļa)

Saskaņā ar Civildienesta noteikumu 64. pantu ierēdņa atalgojumu, kas izteikts euro, izvērtē pēc likmes, kas atkarībā no dzīves apstākļiem dažādās dienesta vietās ir lielāka par, mazāka par vai vienāda ar 100 %. Beļģijā un Luksemburgā nepiemēro nekādu korekcijas koeficientu, ņemot vērā to, ka šīs darbavietas izmanto kā atsauces vietas koeficientu aprēķināšanai un tās ir galvenās un sākotnējās atrašanās vietas lielākajai daļai iestāžu. Turklāt korekcijas koeficientus nosaka vai atceļ, kā arī katru gadu pārskata saskaņā ar XI pielikumu. Attiecībā uz pārskatīšanu visas vērtības uzskata par atsauces vērtībām. Komisija divu nedēļu laikā pēc pārskatīšanas pārskatītās vērtības informācijas nolūkā publicē Eiropas Savienības Oficiālā Vēstneša C sērijā. Saskaņā ar Civildienesta noteikumu XI pielikuma 3. pantu koeficientus, ko piemēro atalgojumam un pensijām, nosaka, pamatojoties uz attiecību starp šā pielikuma 1. pantā minēto atbilstošo ekonomisko paritāti un Civildienesta noteikumu 63. pantā attiecīgajām valstīm noteiktajiem valūtu maiņas kursiem. Atalgojuma ekonomiskā paritāte nosaka pirktspējas ekvivalenci attiecībā uz to ierēdņu atalgojumu, kuri strādā Briselē kā atsauces pilsētā, salīdzinājumā ar citām dienesta vietām. Eurostat aprēķina minēto ekonomisko paritāti, vienojoties ar dalībvalstu valsts statistikas iestādēm. Pensiju ekonomiskā paritāte nosaka pirktspējas ekvivalenci attiecībā uz pensijām, ko maksā Beļģijā kā atsauces valstī, salīdzinājumā ar citām dzīvesvietas valstīm. Eurostat aprēķina minēto ekonomisko paritāti, vienojoties ar valstu statistikas iestādēm. Saskaņā ar Civildienesta noteikumu XIII pielikuma 20. pantu korekcijas koeficientus piemēro tikai tai pensijas daļai, kas atbilst līdz 2004. gada 1. maijam iegūtajām pensijas tiesībām. Minimālais piemērojamais pensiju korekcijas koeficients ir 100. Saskaņā ar Civildienesta noteikumu VII pielikuma 17. panta 3. punktu šos koeficientus piemēro dažiem ierēdņu un pārējo darbinieku veiktajiem pārskaitījumiem. 3.3.To korekcijas koeficientu pārskatīšana, kuri ir piemērojami trešās valstīs strādājošu ES ierēdņu, pagaidu darbinieku un līgumdarbinieku atalgojumam (Civildienesta noteikumu X pielikuma 13. panta 1. punkts) Civildienesta noteikumu X pielikuma 11., 12. un 13. pantā paredzēti noteikumi attiecībā uz to ierēdņu un pārējo darbinieku atalgojumu, kuri strādā trešās valstīs. Eiropas Savienībā atalgojumu izmaksā euro, un uz to attiecas korekcijas koeficients, kas ir piemērojams Beļģijā strādājošo ierēdņu atalgojumam, bet pēc ierēdņa pieprasījuma visu vai daļu atalgojuma var izmaksāt dienesta vietas valsts valūtā. Šādā gadījumā uz to attiecas korekcijas koeficients, kas ir spēkā dienesta vietas valstī, un to konvertē pēc atbilstošā valūtas maiņas kursa. Lai, ciktāl tas iespējams, Savienības ierēdņiem, pagaidu darbiniekiem un līgumdarbiniekiem nodrošinātu līdzvērtīgu pirktspēju neatkarīgi no dienesta vietas, korekcijas koeficientu reizi gadā pārskata saskaņā ar Civildienesta noteikumu XI pielikumu. Attiecībā uz pārskatīšanu visas vērtības uzskata par atsauces vērtībām. Komisija divu nedēļu laikā pēc pārskatīšanas pārskatītās vērtības informācijas nolūkā publicē Eiropas Savienības Oficiālā Vēstneša C sērijā. Eurostat aprēķina ekonomisko paritāti, lai nodrošinātu pirktspējas ekvivalenci attiecībā uz to ierēdņu atalgojumu, kuri nodarbināti Briselē, salīdzinājumā ar citām dienesta vietām. Korekcijas koeficientu iegūst, dalot ekonomiskās paritātes vērtību ar valūtas maiņas kursu. Piemērojamo maiņas kursu nosaka saskaņā ar ES vispārējā budžeta īstenošanas noteikumiem, un tas atbilst maiņas kursam korekcijas koeficienta piemērošanas dienā. 3.4.ES ierēdņu un pārējo darbinieku atalgojuma un pensiju starpposma pārskatīšana Eiropas Savienībā (Civildienesta noteikumu 65. panta 2. punkts) Noteikumu 65. panta 2. punktā paredzēts, ka būtisku dzīves dārdzības izmaiņu gadījumā 65. panta 1. punktā minētās summas un 64. pantā minētos korekcijas koeficientus pārskata saskaņā ar XI pielikumu. Komisija pārskatītās summas un korekcijas koeficientus divu nedēļu laikā pēc pārskatīšanas informācijas nolūkā publicē Eiropas Savienības Oficiālā Vēstneša C sērijā. Saskaņā ar Civildienesta noteikumu XI pielikuma 4. panta 1. punktu atalgojuma un pensiju starpposma pārskatīšanu, kas stājas spēkā 1. janvārī, veic, ja no jūnija līdz decembrim ir būtiski mainījusies dzīves dārdzība (ņemot vērā jutīguma robežu, kas definēta XI pielikuma 6. pantā), un ņemot vērā pirktspējas izmaiņu prognozi attiecīgā gada pārskata periodā. Starpposma pārskatīšanu ņem vērā algu ikgadējā pārskatīšanā. Turklāt saskaņā ar Civildienesta noteikumu XI pielikuma 6. pantu, ja Briselē un Luksemburgā jutīguma robeža ir sasniegta vai pārsniegta, starpposma pārskatīšanu veic attiecībā uz visām vietām (tostarp Briseli un Luksemburgu). Ja minētā jutīguma robeža Briselē un Luksemburgā nav sasniegta, starpposma pārskatīšanu veic tikai tajās vietās, kur jutīguma robeža ir sasniegta vai pārsniegta. Saskaņā ar Civildienesta noteikumu XI pielikuma 7. pantu starpposma pārskatīšanas izmaiņas lielums ir apvienotais indekss, kas vajadzības gadījumā reizināts ar pusi no prognozētā specifiskā rādītāja, ja tas ir negatīvs. Korekcijas koeficienti ir attiecība starp attiecīgo ekonomisko paritāti un Civildienesta noteikumu 63. pantā noteikto valūtas maiņas kursu, ko, ja jutīguma robeža Beļģijā un Luksemburgā nav sasniegta, reizina ar pārskatīšanas izmaiņas lielumu. 3.5.Starpposma pasākumi to korekcijas koeficientu pārskatīšanai, kuri piemērojami trešās valstīs strādājošu ES ierēdņu, pagaidu darbinieku un līgumdarbinieku atalgojumam (Civildienesta noteikumu X pielikuma 13. panta 2. punkts) Ja pēc trešās valstīs strādājošu ES ierēdņu, pagaidu darbinieku un līgumdarbinieku atalgojuma ikgadējās pārskatīšanas atbilstoši Civildienesta noteikumu X pielikuma 13. panta 1. punktam (skat. iepriekš 3. punkta 3. apakšpunktu) konkrētā valstī tomēr atklājas, ka kopš iepriekšējās pārskatīšanas dzīves dārdzības izmaiņas, ko mēra ar korekcijas koeficienta un atbilstošā valūtas maiņas kursa palīdzību, pārsniedz 5 %, tiek veikta korekcijas koeficienta starpposma pārskatīšana saskaņā ar Civildienesta noteikumu X pielikuma 13. panta 1. punktā noteikto procedūru. Eurostat aprēķina ekonomisko paritāti, lai nodrošinātu pirktspējas ekvivalenci attiecībā uz to ierēdņu atalgojumu, kuri nodarbināti Briselē, salīdzinājumā ar citām dienesta vietām. Korekcijas koeficientu iegūst, dalot ekonomiskās paritātes vērtību ar valūtas maiņas kursu. Piemērojamo maiņas kursu nosaka saskaņā ar ES vispārējā budžeta īstenošanas noteikumiem, un tas atbilst maiņas kursam korekcijas koeficienta piemērošanas dienā. 4.ES ierēdņu un pārējo darbinieku atalgojuma un pensiju, kā arī korekcijas koeficientu, kuri piemērojamie šim atalgojumam un pensijām, pārskatīšana 2015. gadā

Komisija ņem vērā ES ierēdņu un pārējo darbinieku atalgojuma un pensiju dažādās pārskatīšanas, ko saskaņā ar Civildienesta noteikumu XI pielikumu veic divpadsmit mēnešu pārskata periodā līdz 2015. gada 1. jūlijam un īsteno līdz 2015. gada beigām. Šīs pārskatīšanas, kas minētas turpmāk 4. punktā, ir pamatotas ar ES Statistikas biroja sagatavotajiem statistikas datiem, vienojoties ar dalībvalstu valsts statistikas institūtiem; statistikas dati atspoguļo situāciju, kas katrā dalībvalstī bija 2015. gada 1. jūlijā. 4.1.ES ierēdņu un pārējo darbinieku atalgojuma un pensiju pārskatīšana 2015. gadā (Civildienesta noteikumu 65. panta 1. punkta otrā daļa) Saskaņā ar Civildienesta noteikumu XI pielikuma 1. pantu Eurostat ir sagatavojis ziņojumu par dzīves dārdzības izmaiņām Beļģijā un Luksemburgā, izmaiņām valsts civildienesta ierēdņu atalgojuma pirktspējā un ekonomisko paritāti, no kuras izriet dažādie korekcijas koeficienti. Valstu civildienesta ierēdņu atalgojuma pirktspējas vidējās izmaiņas, ko mēra ar specifisko rādītāju, pārskata periodā ir +1,2 %. Dzīves dārdzības izmaiņas, ko mēra ar apvienoto indeksu, kuru aprēķina Eurostat, Beļģijā un Luksemburgā pārskata periodā ir +1,2 %. Saskaņā ar Civildienesta noteikumu XI pielikuma 3. panta 2. punktu pārskatīšanas izmaiņas lielumu iegūst, Eurostat aprēķināto apvienoto indeksu reizinot ar specifisko rādītāju. Tādējādi atalgojuma un pensiju pārskatīšanas koeficients Beļģijā un Luksemburgā ir 2,4 %. Saskaņā ar Civildienesta noteikumu XI pielikuma 3. panta 5. punktu Beļģijai un Luksemburgai korekcijas koeficientu nepiemēro. Tāpēc Komisija līdz 2015. gada beigām publicēs Eiropas Savienības Oficiālā Vēstneša C sērijā Civildienesta noteikumu 65. panta 1. punkta otrajā daļā minētās pārskatītās summas, kuras no 2015. gada 1. jūlija piemērojamas Eiropas Savienības ierēdņu un pārējo darbinieku atalgojumam un pensijām, kā norādīts šā ziņojuma I pielikumā. 4.2.Starpposma pasākumi to korekcijas koeficientu, kurus piemēro ES ierēdņu un pārējo darbinieku atalgojumam un pensijām Eiropas Savienībā, pārskatīšanai 2015. gadā (Civildienesta noteikumu 64. panta otrā daļa) Saskaņā ar Civildienesta noteikumu XI pielikuma 1. pantu Eurostat ir sagatavojis ziņojumu par dzīves dārdzības izmaiņām Beļģijā un Luksemburgā, izmaiņām valsts civildienesta ierēdņu atalgojuma pirktspējā un ekonomisko paritāti, no kuras izriet dažādie korekcijas koeficienti. Ārpus Beļģijas un Luksemburgas pārskatītās atalgojuma un pensiju summas iegūst, Beļģijas un Luksemburgas korekciju reizinot ar korekcijas koeficienta un valūtas maiņas kursa izmaiņām. Korekcijas koeficientus, kuri piemērojami atalgojumam, pensijām un tai atalgojuma daļai, kas tiek pārskaitīta, Eurostat ir aprēķinājis šādi. 4.1.1.Korekcijas koeficienti, kurus piemēro darbiniekiem ārpus Beļģijas un Luksemburgas Vienojoties ar valstu statistikas iestādēm, Eurostat ir aprēķinājis ekonomisko paritāti, kas nosaka pirktspējas ekvivalenci attiecībā uz atalgojumu Briselē salīdzinājumā ar atalgojumu citās dienesta vietās 2015. gada 1. jūlijā. Korekcijas koeficientus, kuri piemērojami dalībvalstīs, izņemot Beļģiju un Luksemburgu, nodarbinātiem ierēdņiem un pārējiem darbiniekiem, nosaka, ņemot vērā attiecību starp minēto ekonomisko paritāti un valūtu maiņas kursiem, kas ir spēkā 2015. gada 1. jūlijā. Tāpēc Komisija līdz 2015. gada beigām publicēs Eiropas Savienības Oficiālā Vēstneša C sērijā korekcijas koeficientus, kuri no 2015. gada 1. jūlija piemērojami Eiropas Savienības ierēdņu un pārējo darbinieku atalgojumam un pensijām, kā norādīts šā ziņojuma I pielikumā. 4.1.2.Korekcijas koeficienti, kurus piemēro PENSIJĀM ārpus Beļģijas un Luksemburgas, un korekcijas koeficienti, kurus piemēro PĀRSKAITĪJUMIEM Vienojoties ar valstu statistikas iestādēm, Eurostat ir aprēķinājis ekonomisko paritāti, kas nosaka pirktspējas ekvivalenci attiecībā uz pensijām Briselē salīdzinājumā ar pensijām citās dzīvesvietās 2015. gada 1. jūlijā. Korekcijas koeficientus, kas aprēķināti attiecībā uz to personu pensijām, kuras dzīvo dažādās valstīs ārpus Beļģijas un Luksemburgas, nosaka, ņemot vērā attiecību starp minēto ekonomisko paritāti un valūtu maiņas kursiem, kas ir spēkā 2015. gada 1. jūlijā. Saskaņā ar Civildienesta noteikumu XIII pielikuma 20. pantu korekcijas koeficientus piemēro tikai tai pensijas daļai, kas atbilst līdz 2004. gada 1. maijam iegūtajām pensijas tiesībām. Saskaņā ar Civildienesta noteikumu VII pielikuma 17. pantu šos koeficientus tieši piemēro dažiem ierēdņu un pārējo darbinieku veiktajiem pārskaitījumiem. Tāpēc Komisija līdz 2015. gada beigām publicēs Eiropas Savienības Oficiālā Vēstneša C sērijā korekcijas koeficientus, kuri no 2015. gada 1. jūlija piemērojami Eiropas Savienības ierēdņu un pārējo darbinieku pensijām ārpus Beļģijas un Luksemburgas un Eiropas Savienības ierēdņu un pārējo darbinieku veiktajiem pārskaitījumiem, kā norādīts šā ziņojuma I pielikumā.

4.3.To korekcijas koeficientu, kas ir piemērojami trešās valstīs strādājošu ES ierēdņu, pagaidu darbinieku un līgumdarbinieku atalgojumam, pārskatīšana 2015. gadā (Civildienesta noteikumu X pielikuma 13. panta 1. punkts) Komisijas rīcībā esošie statistikas dati ietver sarakstu ar 137 dienesta vietām. Taču ekonomiskās paritātes nav uzrādītas, ja vietējās nestabilitātes vai citu iemeslu dēļ dati nav pieejami vai nav uzticami. Korekcijas koeficienti visām dienesta vietām ārpus ES tika aprēķināti 2015. gada 1. jūlijā. Starpposma pārskatīšanā tika noteikti korekcijas koeficienti, kas izriet no Eurostat paziņotās paritātes 2015. gada 1. jūlijā. Tāpēc Komisija līdz 2015. gada beigām publicēs Eiropas Savienības Oficiālā Vēstneša C sērijā korekcijas koeficientus, kuri no 2015. gada 1. jūlija piemērojami trešās valstīs strādājošu ES ierēdņu, pagaidu darbinieku un līgumdarbinieku atalgojumam, kā norādīts šā ziņojuma II pielikumā. 4.4.Starpposma pasākumi ES ierēdņu un pārējo darbinieku atalgojuma un pensiju pārskatīšanai Eiropas Savienībā 2015. gadā (Civildienesta noteikumu 65. panta 2. punkts) Saskaņā ar Civildienesta noteikumu XI pielikuma 4. pantu atalgojums un pensijas jāpārskata tur, kur ir notikušas dzīves dārdzības būtiskas izmaiņas. Dzīves dārdzības izmaiņas Beļģijā un Luksemburgā, ko mēra ar apvienoto indeksu, laikposmā no 2014. gada jūnija līdz 2014. gada decembrim bija 0,0 %. Dzīves dārdzības izmaiņas ārpus Beļģijas un Luksemburgas pārskata periodā tika mērītas, izmantojot netiešo indeksu, kuru aprēķina Eurostat. Šos indeksus aprēķina, reizinot apvienoto indeksu ar ekonomiskās paritātes izmaiņām. Jutīguma robeža būtiskām dzīves dārdzības izmaiņām ir procentu likme, kas ir 6 % divpadsmit mēnešu periodā (3 % sešu mēnešu periodā). Netiešais indekss, ko piemēro atalgojumam, ir pārsniedzis jutīguma robežu • Atēnās (-3,5 %) • Nikosijā (-3,5 %) Netiešais indekss, ko piemēro pensijām, ir pārsniedzis jutīguma robežu šādās valstīs vai vietās: • Kipra (-3,5 %) Starpposma pārskatīšanas izmaiņas lielums ir apvienotais indekss, kas vajadzības gadījumā reizināts ar pusi no prognozētā specifiskā rādītāja, ja tas ir negatīvs. Prognozētais specifiskais rādītājs laikposmā no 2014. gada jūlija līdz 2015. gada jūlijam bija +1,5 %. Tā kā rādītājs bija pozitīvs, starpposma pārskatīšanā tas nebija jāņem vērā. Tādējādi ES ierēdņu nominālā neto atalgojuma starpposma korekcija ārpus Beļģijas un Luksemburgas bija +0,0 %. Korekcijas koeficienti ir attiecība starp attiecīgo ekonomisko paritāti un valūtas maiņas kursu, ko, ja jutīguma robeža Briselē un Luksemburgā nav sasniegta, reizina ar starpposma pārskatīšanas izmaiņas lielumu. Līdz ar to, ņemot vērā starpposma pārskatīšanas izmaiņas lielumu, pārskatītie korekcijas koeficienti, kurus piemēro Eiropas Savienības ierēdņu un pārējo darbinieku atalgojumam, no 2015. gada 1. janvāra bija šādi: • Atēnas (83,8) • Nikosija (78,4)

Eurostat aprēķinātie korekcijas koeficienti, ko piemēro pensijām minētajās valstīs un vietās, bija: • Kipra (82,8) Saskaņā ar Civildienesta noteikumu XIII pielikuma 20. panta 1. punkta otro daļu minimālais korekcijas koeficients, kas piemērojams pensijām, ir 100. Līdz ar to korekcijas koeficients, kas piemērojams pensijām Kiprā, palika nemainīgs. Tāpēc Komisija 2015. gada 11. jūnijā publicēja Eiropas Savienības Oficiālā Vēstneša C sērijā korekcijas koeficientus, kuri no 2015. gada 1. janvāra piemērojami ES ierēdņu un pārējo darbinieku atalgojumam un pensijām, kā norādīts šā ziņojuma IV pielikumā. 4.5.Starpposma pasākumi to korekcijas koeficientu, kuri piemērojami trešās valstīs strādājošu ES ierēdņu, pagaidu darbinieku un līgumdarbinieku atalgojumam, pārskatīšanai 2015. gadā (Civildienesta noteikumu X pielikuma 13. panta 2. punkts) 4.1.3.Laikposmā no 2014. gada augusta līdz 2015. gada janvārim Komisijas rīcībā esošie statistikas dati liecina, ka, kopš pēdējo reizi, proti, 2014. gada 1. jūlijā, tika noteikti korekcijas koeficienti, kuri piemērojami trešās valstīs strādājošu Eiropas Savienības ierēdņu, pagaidu darbinieku un līgumdarbinieku atalgojumam, ko izmaksā darbavietas valsts valūtā, dzīves dārdzības izmaiņas, kuras mēra ar korekcijas koeficienta un atbilstošā valūtas maiņas kursa palīdzību, dažās trešās valstīs pārsniedz 5 %. Saskaņā ar Civildienesta noteikumu X pielikuma 13. panta otro daļu šādā gadījumā tiek veikti starpposma pasākumi korekcijas koeficienta pārskatīšanai atbilstoši Civildienesta noteikumu XI pielikumā paredzētajai procedūrai. Starpposma pārskatīšanā attiecīgi 2014. gada 1. augustā, 2014. gada 1. septembrī, 2014. gada 1. oktobrī, 2014. gada 1. novembrī, 2014. gada 1. decembrī un 2015. gada 1. janvārī nosaka korekcijas koeficientus, kuri izriet no Eurostat paziņotajām paritātēm. Tāpēc Komisija 2015. gada 11. jūnijā publicēja Eiropas Savienības Oficiālā Vēstneša C sērijā tabulas sešiem mēnešiem, precizējot valstis, uz kurām pasākumi attiecas, un katrai norādot piemērošanas datumu, kā norādīts šā ziņojuma V pielikumā. 4.1.4.Laikposmā no 2015. gada februāra līdz 2015. gada jūnijam Komisijas rīcībā esošie statistikas dati liecina, ka, kopš pēdējo reizi tika noteikti korekcijas koeficienti, kuri piemērojami trešās valstīs strādājošu ES ierēdņu, pagaidu darbinieku un līgumdarbinieku atalgojumam, ko izmaksā darbavietas valsts valūtā, dzīves dārdzības izmaiņas, kuras mēra ar korekcijas koeficienta un atbilstošā valūtas maiņas kursa palīdzību, dažās trešās valstīs pārsniedz 5 %. Saskaņā ar Civildienesta noteikumu X pielikuma 13. panta otro daļu šādā gadījumā tiek veikti starpposma pasākumi korekcijas koeficienta pārskatīšanai atbilstoši Civildienesta noteikumu XI pielikumā paredzētajai procedūrai. Starpposma pārskatīšanā attiecīgi 2015. gada 1. februārī, 2015. gada 1. martā, 2015. gada 1. aprīlī, 2015. gada 1. maijā un 2015. gada 1. jūnijā nosaka korekcijas koeficientus, kas izriet no Eurostat paziņotajām paritātēm. Tāpēc Komisija līdz 2015. gada beigām publicēs Eiropas Savienības Oficiālā Vēstneša C sērijā tabulas pieciem mēnešiem, precizējot valstis, uz kurām pasākumi attiecas, un katrai norādot piemērošanas datumu, kā norādīts šā ziņojuma III pielikumā. 5.ES ierēdņu un pārējo darbinieku atalgojuma un pensiju, kā arī korekcijas koeficientu, kurus piemēro šim atalgojumam un pensijām, ietekme uz budžetu Šajā iedaļā sniegts sīki izstrādāts novērtējums par 2015. gadā veiktās ES darbinieku atalgojuma un pensiju pārskatīšanas ietekmi uz budžetu. 5.1.ES ierēdņu un pārējo darbinieku atalgojuma un pensiju pārskatīšana 2015. gadā (Civildienesta noteikumu 65. panta 1. punkta otrā daļa) Civildienesta noteikumu 65. panta 1. punkta otrajā daļā minēto summu pārskatīšana finansiāli ietekmē visas budžeta pozīcijas, kas ir saistītas ar personāla izdevumiem visās iestādēs un aģentūrās. Miljonos EUR (līdz trim zīmēm aiz komata)

V izdevumu kategorija Citas izdevumu kategorijas (I-IV) 2015.

gads 2016.

gads Turpmākie gadi 2015.

gads 2016.

gads Turpmākie gadi Paredzamā ietekme uz izdevumiem +66,1 +132,2 +132,2 +15,4 +30,8 +30,8 Paredzamā ietekme uz ieņēmumiem +10,6 +21,2 +21,2 +2,3 +4,6 +4,6 5.2.To korekcijas koeficientu, kurus piemēro ES ierēdņu un pārējo darbinieku atalgojumam un pensijām Eiropas Savienībā, pārskatīšana 2015. gadā (Civildienesta noteikumu 64. panta otrā daļa un XIII pielikuma 20. panta 1. punkts) To korekcijas koeficientu pārskatīšana, kurus piemēro ES darbinieku atalgojumam un pensijām dalībvalstīs, izņemot Briseli un Luksemburgu, un kuri ir spēkā no 2015. gada 1. jūlija, finansiāli ietekmē vairākas budžeta pozīcijas, kas ir saistītas ar personāla izdevumiem. Miljonos EUR (līdz trim zīmēm aiz komata) V izdevumu kategorija Citas izdevumu kategorijas (I-IV) 2015.

gads 2016.

gads Turpmākie gadi 2015.

gads 2016.

gads Turpmākie gadi Paredzamā ietekme uz izdevumiem +1,41 +2,83 +2,83 -0,85 -1,69 -1,69 5.3.ES ierēdņu un pārējo darbinieku atalgojuma un pensiju starpposma pārskatīšana Eiropas Savienībā (Civildienesta noteikumu 65. panta 2. punkts) To korekcijas koeficientu pārskatīšana, kurus piemēro ES darbinieku atalgojumam un pensijām dalībvalstīs, izņemot Briseli un Luksemburgu, un kuri ir spēkā no 2015. gada 1. janvāra, finansiāli ietekmē vairākas budžeta pozīcijas, kas ir saistītas ar personāla izdevumiem. Miljonos EUR (līdz trim zīmēm aiz komata) V izdevumu kategorija Citas izdevumu kategorijas (I-IV) 2015.

gads 2016.

gads Turpmākie gadi 2015.

gads 2016.

gads Turpmākie gadi Paredzamā ietekme uz izdevumiem -0,14 -0,14 -0,14 -0,52 -0,52 -0,52 5.4.To korekcijas koeficientu, kas ir piemērojami trešās valstīs strādājošu ES ierēdņu, pagaidu darbinieku un līgumdarbinieku atalgojumam, pārskatīšana 2015. gadā (Civildienesta noteikumu X pielikuma 13. panta 1. punkts) To korekcijas koeficientu pārskatīšana, kurus piemēro trešās valstīs strādājošu ES darbinieku atalgojumam un kuri ir spēkā no 2015. gada 1. jūlija, finansiāli ietekmē vairākas budžeta pozīcijas, kas V izdevumu kategorijā ir saistītas ar personāla izdevumiem.

Miljonos EUR (līdz trim zīmēm aiz komata) V izdevumu kategorija 2015.

gads 2016.

gads Turpmākie gadi Paredzamā ietekme uz izdevumiem +0,79 +1,58 +1,58 5.5.Starpposma pasākumi to korekcijas koeficientu, kuri piemērojami trešās valstīs strādājošu ES ierēdņu, pagaidu darbinieku un līgumdarbinieku atalgojumam, pārskatīšanai 2015. gadā (Civildienesta noteikumu X pielikuma 13. panta 2. punkts) 5.1.1.Laikposmā no 2014. gada augusta līdz 2015. gada janvārim Daži starpposma pasākumi to korekcijas koeficientu pārskatīšanai, kurus piemēro ES darbinieku atalgojumam trešās valstīs un kuri stājas spēkā 2014. gada 1. augustā, 2014. gada 1. septembrī, 2014. gada 1. oktobrī, 2014. gada 1. novembrī, 2014. gada 1. decembrī un 2015. gada 1. janvārī, finansiāli ietekmē vairākas budžeta pozīcijas, kas V izdevumu kategorijā ir saistītas ar personāla izdevumiem. Miljonos EUR (līdz trim zīmēm aiz komata) V izdevumu kategorija 2015.

gads 2016.

gads Turpmākie gadi Paredzamā ietekme uz izdevumiem +0,01 +0,02 +0,02 5.1.2.Laikposmā no 2015. gada februāra līdz 2015. gada jūnijam Daži starpposma pasākumi to korekcijas koeficientu pārskatīšana, kurus piemēro ES darbinieku atalgojumam trešās valstīs un kuri stājas spēkā 2015. gada 1. februārī, 2015. gada 1. martā, 2015. gada 1. aprīlī, 2015. gada 1. maijā un 2015. gada 1. jūnijā, finansiāli ietekmē vairākas budžeta pozīcijas, kas V izdevumu kategorijā ir saistītas ar personāla izdevumiem. Miljonos EUR (līdz trim zīmēm aiz komata) V izdevumu kategorija 2015.

gads 2016.

gads Turpmākie gadi Paredzamā ietekme uz izdevumiem +0,08 +0,15 +0,15 Pielikumi (1)Projekts publikācijai Eiropas Savienības Oficiālā Vēstneša C sērijā – ES ierēdņu un pārējo darbinieku atalgojuma un pensiju, kā arī korekcijas koeficientu, kurus piemēro šim atalgojumam un pensijām, pārskatīšana 2015. gadā (2)Projekts publikācijai Eiropas Savienības Oficiālā Vēstneša C sērijā – To korekcijas koeficientu, kuri ir piemērojami trešās valstīs strādājošu ES ierēdņu, pagaidu darbinieku un līgumdarbinieku atalgojumam, pārskatīšana 2015. gadā (3)Projekts publikācijai Eiropas Savienības Oficiālā Vēstneša C sērijā – Starpposma pasākumi to korekcijas koeficientu, kuri ir piemērojami trešās valstīs strādājošu ES ierēdņu, pagaidu darbinieku un līgumdarbinieku atalgojumam, pārskatīšanai par laikposmu no 2015. gada februāra līdz 2015. gada jūnijam